16. ΑΝΑΓΚ.ΝΟΜΟΣ υπ’ αριθ. 1814 της 26 Ιουν./3 Ιουλ. 1939 (ΦΕΚ Α΄ 269) Περί συμπληρώσεως και τροποποιήσεως των περί ταχυδρομικής ανταποκρίσεως νόμων. Άρθρ.1.-1.Τα αντικείμενα του επιστολικού ταχυδρομείου κατά γενικόν κανόνα δέον να φέρωσι το κεκανονισμένον ταχ. τέλος, άλλως δεν διαβιβάζονται περαιτέρω. 2.Κατ’ εξαίρεσιν, αι ανευρισκόμεναι εν τοις γραμματοκιβωτίοις επιστολαί και επιστολικά ταχ. δελτάρια άνευ γραμματοσήμου ή και μετ’ ανεπαρκούς τοιούτου και εκ των λοιπών αντικειμένων του επιστολικού ταχυδρομείου τα ανεπαρκώς μόνον προπληρωμένα διαβιβάζονται εις τον προς ον όρον, του παραλήπτου υποχρεουμένου, κατά την παραλαβήν, να καταβάλη δι’ εναρίθμου γραμματοσήμου το διπλάσιον του ελλείποντος ταχυδρομικού τέλους. Το τέλος τούτο εν ουδεμιά περιπτώσει δύναται να είναι κατώτερον των λεπτών 50. Εν περιπτώσει αρνήσεως του παραλήπτου, όπως καταβάλη το ελλείπον τέλος τα αντικείμενα ταύτα κατατίθενται εις τα άχρηστα. 3.Αι διατάξεις του άρθρ. 19 του Α.Ν. υπ’ αριθ. 291/1936 καταργούνται. Άρθρ.8.-(Προστίθενται παρ. 3 και 4 εις το άρθρ. 69 του Νόμ. 3811/1929). Άρθρ.9.-(Αναφέρεται εις την καταργηθείσαν Ε.Ο.Ν.). Άρθρ.10.-1.Η Ταχυδρομική υπηρεσία, εν συνεννοήσει μετά των οικείων Σιδηροδρομικών Επιχειρήσεων δύναται να αναθέτη την διαχείρισιν των δι’ ατμηλάτων αμαξοστοιχιών ή αυτοκινηταμαξών μεταφερομένων αποστολών και εις τα όργανα της Σιδηροδρομικής Υπηρεσίας έναντι αποζημιώσεως. 2.Η αποζημίωσις αύτη δεν δύναται να η ανωτέρα των δραχμών πέντε κατά τεμάχιον, καταβάλλεται δε εις την οικείαν Σιδηροδρομικήν Επιχείρησιν μερίμνη της οποίας αποδίδεται εις τους δικαιούχους εκ των οργάνων αυτής. 3.Το βάρος των κατά τ’ ανωτέρω μεταφερομένων αποστολών ορίζεται κοινή συνεννοήσει της Ταχυδρομικής Υπηρεσίας και Σιδηροδρομικών Επιχειρήσεων. 4.Τα όργανα των Σιδηροδρομικών Επιχειρήσεων εξομοιούνται εν τη περιπτώσει ταύτη προς ταχυδρομικούς εργολάβους, υπέχοντα έναντι της Ταχυδρομικής Υπηρεσίας τας αυτάς με τους εργολάβους τούτους ευθύνας. Άρθρ.11.-(Αντικαθίσταται η παρ. 2 του άρθρ. 48 του Νόμ. 4581/1930). Άρθρ.12.-Καταργούνται αι κείμεναι διατάξεις αι προβλέπουσαι την ενέργειαν διαγωνισμού προς κατάληψιν θέσεων Ακολούθων ή Βοηθών ε΄ τάξ. παρά τω Ταχυδρομικώ Ταμιευτηρίω, εφεξής δε ο διορισμός του προσωπικού τούτου ενεργείται απ’ ευθείας δι’ αποφάσεως του Υπουργού της Συγκοινωνίας, μετά γνώμην του Συμβουλίου Ταχυδρ. Ταμιευτηρίου, εκ των κεκτημένων τα νόμιμα προσόντα. 22.Γ.α.16 Ταχυδρομική Ανταπόκριση Άρθρ.2.-(Κατηργήθη δια του άρθρ. 473 παρ. 2 εδάφ. 31 του Ποιν. Κώδικος). Άρθρ.3.-(Προστίθεται παράγραφος εις το τέλος του άρθρ. 10 του Νόμ. 6243/1934). Άρθρ.4.-1.Όστις άνευ αδείας της Ταχυδρομικής Υπηρεσίας κατασκευάζει, προφανώς προς διαφήμισιν, οιανδήποτε απομίμησιν γραμματοσήμων ή άλλων εντύπων, δηλωτικών καταβολής τελών της Ελληνικής Ταχυδρομικής υπηρεσίας ή των ξένων τοιούτων, έστω και εάν επί των εν λόγω απομιμήσεων αναγράφεται εμφανώς η ένδειξις, ότι ταύτα είναι απομίμησις, ή κατασκευάζει τας προς εκτύπωσιν τοιούτων απομιμήσεων προσφόρους μήτρας ή πλάκας τιμωρείται με φυλάκισιν μέχρις εξ μηνών ή χρηματικήν ποινήν μέχρι 10 χιλιάδων δραχμών, με φυλάκισιν δε μέχρις ενός έτους όστις εκυκλοφόρησεν ή παρέδωσε προς κυκλοφορίαν τοιαύτας απομιμήσεις. 2.Εν τη εκδιδομένη ειδική αδεία προς κατασκευήν τοιούτων απομιμήσεων διαγράφονται οι όροι και περιορισμοί, υφ’ ους επιτρέπεται η αναπαράστασις ή αποτύπωσις των περί ων το παρόν άρθρον γραμματοσήμων και τύπων και εις διαστάσεις ουχί μικροτέρας του διπλασίου ή ουχί μείζονας του  υποδιΣελ. 161 Ταχυδρομική Ανταπόκριση 22.Γ.α.15-16 πλασίου των αναπαριστωμένων η αποτυπουμένων γραμματοσήμων ή τύπων. Δύναται όμως να επιτραπή και η εις φυσικόν μέγεθος αναπαράστασις αυτών, εφ’ όσον ταύτα φέρουσι κατά τρόπον εμφανή λευκήν γραμμήν διήκουσαν καθ’ όλον το μήκος αυτών. 3.Με φυλάκισιν δέκα πέντε ημερών μέχρι δύο ετών τιμωρείται όστις κατασκευάζει, θέτει εις κυκλοφορίαν ή οπωσδήποτε διαδίδει ή απλώς διαφημίζει χαλκογραφήματα, ιχνογραφήματα ή άλλας ομοίας παραστάσεις, δυναμένας να συγχέωνται προς ταχ. ένσημα της ημεδαπής ταχ. υπηρεσίας ή των αλλοδαπών τοιούτων. Εις την αυτήν ποινήν υπόκειται και πας συνεργός αυτών, η δε κυκλοφορία των εκ της παραβάσεως προερχομένων αντικειμένων τούτων παρακωλύεται δια της κατασχέσεως και καταστροφής αυτών. 4.Οι μετερχόμενοι οπωσδήποτε εμπορίαν γραμματοσήμων υποχρεούνται να δέχωνται τον έλεγχον των προς τούτο εντεταλμένων ταχυδρομικών υπαλλήλων. Εις τους αρνουμένους να δεχθώσιν τον έλεγχον ή παρεμβάλλοντας προσκόμματα κατά την διενέργειαν αυτού καταγινώσκεται χρηματική ποινή 200 έως 10.000 δραχμών. Άρθρ.5.-(Προβλέπον περί Γνωμοδοτικού Συμβουλίου επί των Ταχυδρομικών Ενσήμων αντικατεστάθη δια του άρθρ. 48Β΄ του Β.Δ. 870/1960, ανωτ. σελ. 35). Άρθρ.6.-(Προστίθενται παράγραφοι 2-5, εις το τέλος του Α.Ν. 1275/1938). Άρθρ.7.-«1.ΤΤΤ.Πρακτορεία δύνανται να συσταθώσι και εντός μεγάλων τουριστικών ξενοδοχείων, ως και μεγάλων καταστημάτων ή και κτιρίων στεγαζόντων μεγάλον αριθμόν ιδιωτικών γραφείων. 2.Την διεύθυνσιν των Πρακτορείων τούτων αναλαμβάνουσι, μετά πρότασιν της διευθύνσεως των εν λόγω επιχειρήσεων, υπάλληλοι αυτών, οίτινες υπέχουσι πάσας τας κατά τας κειμένας διατάξεις ευθύνας και υποχρεώσεις των διαχειριστών των ΤΤΤ Πρακτορείων. 3.Η κατά το παρόν άρθρον σύστασις και λειτουργία ΤΤΤ. Πρακτορείων γίνεται άνευ ουδεμιάς επιβαρύνσεως του προϋπολογισμού κατά παρέκκλισιν των σχετικών περί λειτουργίας ΤΤΤ. Πρακτορείων κειμένων διατάξεων. 4.Οι διαχειρισταί των Πρακτορείων τούτων υποχρεούνται επί ταις δια του άρθρ. 13 του Νόμ. 4581 «περί Ταχυδρομικής Ανταποκρίσεως» οριζομέναις ποιναίς, να πωλώσι γραμματόσημα εις την ονομαστικήν των αξίαν άνευ απολήψεως ποσοστού τινος». Το άρθρ. 7 αντικατεστάθη ως άνω δια του άρθρ. 1 του Α.Ν. 785/1948 κυρωθέντος δια του άρθρου μόνου του Ν.Δ. 1153/1948. Σελ. 162 171-98